На основу члана 36. став 7. Закона о јавним набавкама („Службени гласник Републике Србије”, број 124/12, 14/15, 68/15) и Одлуке о покретању поступка јавне набавке број 404-49/2018-04 од 30.07.2018. године, Општинска управа општине Љубовија, дана 01.08.2018. године објављује:

**ОБАВЕШТЕЊЕ  
о покретању преговарачког поступка  
без објављивања позива за подношење понуда**

**Назив, адреса и интернет страница Наручиоца**: Општинска управа општине Љубовија, Војводе Мишића 45, 15320 Љубовија, [www.ljubovija.rs](http://www.ljubovija.rs)

**Врста наручиоца**: градска и општинска управа

**Врста предмета набавке**: радови

**Опис предмета јавне набавке, назив и ознака из општег речника набавке:** додатни радови на реконструкцији зграде Општине

**Назив и ознака из општег речника набавке:**

455454000 – радови на реконструкцији

**Основ за примену преговарачког поступка:** члан 36. став 1. тачка 5) ЗЈН

**Подаци који оправдавају примену преговарачког поступка**:

Основ за примену преговарачког поступка без објављивања позива за подношење понуда: **члан 36. став 1. тачка 5) Закона о јавним набавкама**. Наручилац може спроводити преговарачки поступак без објављивања јавног позива за подношење понуде у случају додатних услуга или радова који нису били укључени у првобитни пројекат или у првобитан уговор о јавној набавци, а који су због непредвидљивих околности постали неопходни за извршење уговора, под условом да се уговор закључи са првобитним извођачем радова и да укупна вредност свих додатних радова није већа од 15% од укупне вредности уговора, као и да се такви додатни радови не могу раздвојити, у техничком или економском погледу од прве јавне набавке, а да се при томе не проузрокују несразмерно велике техничке тешкоће или несразмерно велики трошкови за наручиоца, или су такви радови, које би наручилац могао набавити одвојено од извршења овог уговора, неопходни за извршење првобитног уговора о јавној набавци.

Општина Љубовија је код Министарства рударства и енергетике, конкурисала за неповратна средства са Пројектом „Унапређење енергетске ефикасности зграде Општине Љубовија. Решењем Министарства, број: 401-00-1356/2016-06 од 22.03.2017. године Општини су додељена средства за реализацију Пројекта (део средстава из Буџетског фонда за унапређење енергетске ефикасности Републике Србије, део из средстава Глобалног фонда за животну средину, којима располаже УНДП и која се реализују преко Министарства, а део средстава обезбеђује Корисник – Општина Љубовија). Након тога Општина је са Министарством рударства и енергетике закључила Уговор о финансирању пројекта унапређења енергетске ефикасности, број: 401-00-312/7/2017-66 од 20.04.2017. године. Општина мора у потпуности да реализује Пројекат енергетске ефикасности и у складу са чланом 9. овог Уговора да изврши верификацију уштеда енергије и емисије CO2, тако што ће омогућити енергетски преглед зграде ради израде извештаја о енергетском прегледу зграде. Истим чланом Општина се обавезела да у ИСЕМ базу уписује податке о потрошњи електричне енергије, топлотне енергије, енергената и воде, у периоду од најмање три године након имплементације мера.

У циљу реализације одобреног Пројекта и закљученог Уговора, Општинска управа општине Љубовија спровела је отворени поступак јавне набавке радова на реконструкцији зграде Општине по пројекту унапређења енергетске ефикасности. Након окончања поступка јавне набавке закључен је уговор са понуђачем «Инграл – Неимар» доо Љубовија, број: 404-5/2018-04 од 23.03.2018. године и Анекс Уговора број: 404-5/2018-04 од 31.05.2018. године. Извођач је уведен у посао 11.04.2018. године и тада је доставио Надзорном органу примедбе на радове. Након тога, у току извођења радова, Извођач радова се обратио Надзорном органу са захтевом за извођење додатних радова прецизирајући врсту и количини потребних радова. Надзорни орган «Дрина - Пројект» доо Љубовија сагласио се са потребом извођења додатних радова, по врсти и количини. Наручилац је електронским путем тражио мишљење Министарства о потреби извођења додатних радова у циљу реализације Пројекта, са чим су се они електронским путем сагласили, односно изјаснили да немају никакве примедбе. Као члан Комисије за јавну набавку радова на реконструкцији зграде Општине по Пројекту унапређења енергетске ефикасности, као представник Министарства и стручни консултант Ђорђе Газдић, дипл. маш. инж. координатор пројекта УНДП се такође, електронским путем изјаснио и сагласио са потребом извођења додатних радова у циљу реализације Пројекта. Након тога, Надзорни орган је сву документацију везану за додатне радове доставио Наручиоцу дана 22.05.2018. године. Надзорни орган је закључио да сви ти радови нису предвиђени пројектом ни Уговором, а да Извођач радова није могао да зна за потребу њиховог извођења све док није почео са извођењем радова. Тек након отпочињања извођења радова по Уговору о извођењу радова на реконструкцији зграде Општине по пројекту унапређења енергетске ефикасности, утрђено је и констатовано да радови који су наведени у пројекту нису довољни да се пројекат реализује у потпуности, што је све детљно образложено у допису Надзорног органа. Неки радови нису предвиђени инвестиционо техничком документацијом, јер се нису могли предвидети унапред без извођење неких других радова, откривања кровног покривача и елемената конструкције. Уз објекат који је предмет реконструкције накнадно је урађен нови део ниже спратности који има изведену громобранску инсталацију, која је видљива и изледа као да је урађена за оба објекта. Тек накнадним мерењем и скидањем фасадног малтера установљено је да објекат који је предмет реконструкције није заштићен. Додатни радови омогућавају да објекат и инсталације буду у функционалном и употребљивом стању и из тог разлога су неопходни за реализацију закљученог уговора.

Чланом 17. Уговора са Извођачем радова предвиђено је да у случају да, током реализације овог уговора, стручни надзор констатује да је потребно извођење додатних радова, у смислу Закона о јавним набавкама, са Извођачем се може спровести преговарачки поступак без објављивања јавног позива уколико Наручилац обезбеди средства за њихово уговарање и извођење. Такође наводи се појам „Додатни радови“ , у смислу Закона о јавним набавкама.

Одлуком о првим изменама и допунама Одлуке о буџету општине Љубовија за 2018. годину («Службени лист општине Љубовија», број 6/2018 од 24.05.2018. године) обезбеђена су средства у вредности од 3.500.000,00 са ПДВ-а (за све додатне радове, вишкове радова као и стручни надзор). На основу тога измењен је План јавних набавки опшптине Љубовија за 2018. годину и додата је нова јавна набавка «Додатни радови на реконструкцији зграде Општине». Првобитни уговор је закључен на износ од 10.877.616,90 динара без ПДВа, а прцењена вредност додатних радова износи 1.150.000,00 динара без ПДВ-а, што представља мање од 15% вредности првобитног уговора, који је закључен 23.03.2018. године, што значи да није прошло више од три године. Наручилац планира да преговарачи поступак спроведе са првобитним Извођачем радова „Инграл – Неимар“ доо Љубовија – носилац посла.

Због свега напред наведеног, Општинска управа као наручилац, дана 13.06.2018. године, обратила се Управи за јавне набавке захтевом за мишљење о основаности примене преговарачког поступка без објављивања позива за подношење понуда по основу члана 36. став 1. тачка 5) Закона о јавним набавкама („Службени гласник РС“, бр.124/12, 14/15, 68/15). Након разматрања захтева и увида у приложену документацију, а по доставаљу Допуне захтева од стране Наручиоца, Управа за јавне набавке дала је позитивно мишљење о испуњености услова за примену напред наведеног поступка јавне набавке, број 404-02-2492/18 од 19.07.2018. године, заведено код наручиоца под бројем 404-37/2018-04 од 30.07.2018. године.

**Позив за подношење понуда наручилац упућује следећим понуђачима:**

* Предузеће за пројектовање, извођење и надзор ИНГРАЛ – НЕИМАР“ доо Љубовија, Омладинска бб, ПИБ: 105456021, матични број: 20388030

**Лице за контакт**: Ана Радоичић, службеник за јавне набавке и Дарко Васић, дипл. грађ. инж тел. 015/561-411, факс 015/562-870, сваког радног дана (понедељак-петак) у периоду од 7 до 15 часова.

Број: 404-49/2018-04

Датум: 01.08.2018. године

**КОМИСИЈА ЗА ЈАВНЕ НАБАВКЕ**

**ОПШТИНСКЕ УПРАВЕ ОПШТИНЕ ЉУБОВИЈА**